ਨਾਗੋਰਨੋ-ਕਾਰਾਬਾਖ
ਨਾਗੋਰਨੋ-ਕਾਰਾਬਾਖ ਦੱਖਣੀ ਕੌਕਸ ਦੇ ਦੱਖਣ-ਪੱਛਮੀ ਭਾਗ ਵਿੱਚ ਇੱਕ ਇਲਾਕਾ ਹੈ, ਜੋ ਨਿਚਲੇ ਕਾਰਾਬਾਖ ਅਤੇ ਜ਼ੰਗੇਜ਼ੁਰ ਵਿਚਾਲੇ ਹੈ। ਇਸ ਇਲਾਕੇ ਵਿੱਚ ਜ਼ਿਆਦਾਤਰ ਪਹਾੜ ਅਤੇ ਜੰਗਲ ਹਨ।  ਨਾਗੋਰਨੋ-ਕਾਰਾਬਾਖ ਇੱਕ ਵਿਵਾਦਿਤ ਇਲਾਕਾ ਹੈ, ਅੰਤਰਰਾਸ਼ਟਰੀ ਪੱਧਰ ਉੱਤੇ ਇਸਨੂੰ ਅਜ਼ਰਬਾਈਜਾਨ ਦਾ ਹੀ ਭਾਗ ਮੰਨਿਆ ਜਾਂਦਾ ਹੈ, ਪਰ ਇਸ ਇਲਾਕੇ ਦਾ ਵੱਡਾ ਭਾਗ ਨਾਗੋਰਨੋ-ਕਾਰਾਬਾਖ ਗਣਤੰਤਰ ਅਧੀਨ ਹੈ ਜੋ ਕਿ ਆਰਮੀਨੀਆਈ ਮੂਲ ਦੇ ਲੋਕਾਂ ਵੱਲੋਂ ਸਥਾਪਿਤ ਕੀਤਾ ਗਿਆ। 1988 ਦੀ ਕਾਰਾਬਾਖ ਤਹਿਰੀਕ ਦੇ ਬਾਅਦ ਤੋਂ ਹੀ ਅਜ਼ਰਬਾਈਜਾਨ ਦਾ ਇਸ ਇਲਾਕੇ ਉੱਤੇ ਕਾਬੂ ਛੁਟ ਗਿਆ ਸੀ।1994 ਵਿੱਚ ਨਾਗੋਰਨੋ-ਕਾਰਾਬਾਖ ਜੰਗ ਦੇ ਖ਼ਤਮ ਹੋਣ ਤੋਂ ਲੈ ਕੇ ਹੁਣ ਤੱਕ ਆਰਮੀਨੀਆ ਅਤੇ ਅਜ਼ਰਬਾਈਜਾਨ ਇਸ ਇਲਾਕੇ ਦੀ ਵਿਵਾਦਤ ਹੈਸੀਅਤ ਨੂੰ ਲੈ ਕੇ ਸ਼ਾਂਤੀ ਵਾਰਤਾ ਕਰਕੇ ਮਸਲਾ ਸੁਲਝਾਉਣ ਦੀ ਕੋਸ਼ਿਸ਼ ਕਰਦੇ ਰਹੇ ਹਨ। 